**13η Εκδήλωση Ψηφιακής Παιδείας & Συνεχιζόμενης Εκπαίδευσης για την ορθή χρήση τεχνολογιών από τα παιδιά & τους εφήβους**

**"Το ταξίδι του Αριάδνη συνεχίζεται..."**

**Αθήνα, Παρασκευή 10 Φεβρουαρίου 2023**

 **Εθνικό και Καποδιστριακό Πανεπιστήμιο Αθηνών**

 **Μεγάλη Αίθουσα Τελετών -Πανεπιστημίου 30**

**-Υπό την αιγίδα των :**

Υπουργείου Παιδείας και Θρησκευμάτων (Υ.ΠΑΙ.Θ.)

[www.minedu.gov.gr](http://www.minedu.gov.gr)

Υπουργείου Υγείας

Πρόγραμμα “Παιδιά και έφηβοι στις ημέρες Covid-19” :

Κοινωνική συναισθηματική ενδυνάμωση και ψυχική ανθεκτικότητα

[www.moh.gov.gr](http://www.moh.gov.gr)

Ελληνικής Εταιρείας Εφηβικής Ιατρικής (Ε.Ε.Ε.Ι)

 [www.youth-med.gr](http://www.youth-med.gr)

 **-Με τη συνεργασία:**

Ελληνικού Διαδημοτικού Δικτύου Υγιών Πόλεων (ΕΔΔΥΠΠΥ)

Παγκόσμιος Οργανισμός Υγείας (Π.Ο.Υ.)
[www.eddyppy.gr](http://www.eddyppy.gr" \t "_blank)

Ευρωπαϊκού Προγράμματος SELMA

Επιστ. Οργανισμός «ΜΑΖΙ για την Εφηβική Υγεία»

[www.youth-life.gr](http://www.youth-life.gr)

**- Οργάνωση:**

Πρόγραμμα Μεταπτυχιακών Σπουδών (ΠΜΣ)

«Στρατηγικές Αναπτυξιακής και Εφηβικής Υγείας»

[www.youth-msc.gr](http://www.youth-msc.gr)

Μονάδα Εφηβικής Υγείας (Μ.Ε.Υ.)

Β΄ Παιδιατρική Κλινική Πανεπιστημίου Αθηνών

Νοσοκομείο Παίδων “Π. & Α. Κυριακού”

[www.youth-health.gr](http://www.youth-health.gr)

**ΔΕΛΤΙΟ ΤΥΠΟΥ**

 Πραγματοποιήθηκε με μεγάλη επιτυχία η ***13η Εκδήλωση για την Ψηφιακή Παιδεία και ορθή χρήση της τεχνολογίας από τους νέους "Το ταξίδι του Αριάδνη συνεχίζεται..."*** την Παρασκευή 10 Φεβρουαρίου 2023 στο πλαίσιο της Ημέρας Ασφαλούς Χρήσης Διαδικτύου (φέτος 14-2-2023) και ο ***6ος Μαθητικός Διαγωνισμός Hackathon***, υπό την αιγίδα *του* ***Υπουργείου Παιδείας και Θρησκευμάτων (ΥΠ.ΠΑΙ.Θ.), του Υπουργείου Υγείας και της Ελληνικής Εταιρείας Εφηβικής Ιατρικής (Ε.Ε.Ε.Ι.)***. Η διοργάνωση υλοποιήθηκε από το πάντα δραστήριο ***ΠΜΣ της Ιατρικής Σχολής του Ε.Κ.Π.Α. «Στρατηγικές Αναπτυξιακής και Εφηβικής Υγείας» [www.youth-msc.gr](http://www.youth-msc.gr) και τη Μονάδα Εφηβικής Υγείας (Μ.Ε.Υ.), Β΄ Παιδιατρική Κλινική Ε.Κ.Π.Α. - Νοσοκομείο Παίδων “Π. & Α. Κυριακού***”, σε συνεργασία με τον ***Επιστημονικό Οργανισμό «ΜΑΖΙ για την Εφηβική Υγεία» και το Ελληνικό Διαδημοτικό Δίκτυο Υγιών Πόλεων (ΕΔΔΥΠΠΥ) του Παγκόσμιου Οργανισμού Υγείας (Π.Ο.Υ.)*** με 500 εγγεγραμένους που συμμετείχαν υβριδικά και 13 σχολεία που υπέβαλαν προτάσεις στον σχολικό διαγωνισμό.

Την εκδήλωση χαιρέτησαν ο ***Υφυπουργός Παιδείας και Θρησκευμάτων Καθηγητής κ. Άγγελος Συρίγος***, ο ***κ. Παναγιώτης Τσίγγανος, Διευθυντής Γραφείου της Υφυπουργού Υγείας-Τομέας Ψυχικής Υγείας κ. Ζωής Ράπτη***, ο ***Περιφερειάρχης Αττικής, Πρόεδρος ΔΣ ΕΔΔΥΠΠΥ & ΙΣΑ, κ. Γιώργος Πατούλης*** και ο ***Πρύτανης του ΕΚΠΑ, Καθηγητής κ. Αθανάσιος Δημόπουλος***. Ακολούθησε μουσικό πρόγραμμα από τους σπουδαστές του ***Εθνικού Ωδείου Αλίμου***.

 Η εισηγητική ομιλία αφορούσε την ηθική νοημοσύνη και την εφαρμογή της σχετικά με την πρόληψη των διαδικτυακών συμπεριφορών υψηλού κινδύνου, και παρουσιάστηκε από την ***Διευθύντρια του ΠΜΣ “Στρ. Αναπτυξιακής και Εφηβικής Υγείας” και Πρόεδρο της Ελληνικής Εταιρείας Εφηβικής Ιατρικής (Ε.Ε.Ε.Ι.), Αναπλ. Καθηγήτρια Παιδιατρικής-Εφηβικής Ιατρικής κα Άρτεμις Τσίτσικα.*** Συζητήθηκε το επίκαιρο, δυσάρεστο θέμα της σεξουαλικής κακοποίησης ανηλίκων με έμφαση στα δικαιώματα των παιδιών και στα εργαλεία πρόληψης, ενώ παρουσιάστηκε και η εμπειρία της Δίωξης Ηλεκτρονικού Εγκλήματος στο θέμα της σεξουαλικής κακοποίησης, με τη συνεργασία του ***κου Βασίλη Παπακώστα, Διευθυντή της Δίωξης Ηλ. Εγκλήματος και την ψυχολόγο MSc, υποψήφια διδάκτωρ του Ε.Κ.Π.Α. κα Βάσια Μπούμπα.***

 Τέλος, παρουσιάστηκε το φετινό πρόγραμμα των Ακαδημιών Γονέων ***“Από το Α έως το Ω : μια Ακαδημία για Γονείς»***, το οποίο πραγματοποιείται σε συνεργασία με το ***Εθνικό Διαδημοτικό Δίκτυο Υγιών Πόλεων και Προαγωγής Υγείας (ΕΔΔΥΠΠΥ) του Π.Ο.Υ*** σε όλη την επικράτεια με την συμμετοχή εκατοντάδων γονέων. Το πρόγραμμα σχολίασε η ***Διευθύντρια του Ε.Δ.Δ.Υ.Π.Π.Υ. κα Μαρία Κουρή*** και βραβεύτηκαν οι Ακαδημίες.

Η ημερίδα ολοκληρώθηκε με την συμμετοχή των παιδιών στον ***6ο Μαθητικό διαγωνισμό Hackathon***, ο οποίος αποτελεί, πλέον, θεσμό για την Ελλάδα. Μαθητές σχολείων από όλη την Ελλάδα παρουσίασαν τις ιδέες τους για την δημιουργική χρήση της τεχνολογίας, με έμφαση στην πρόληψη της ***σεξουαλικής παρενόχλησης/κακοποίησης και καταχειροκροτήθηκαν!***

Ακολουθεί φωτογραφικό υλικό.





